1953D0030 — DA — 04.07.1981 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

BESLUTNING Nr. 30/53

af 2. maj 1953

om de fremgangsmåder, som i henhold til traktatens artikel 60, stk. 1, er forbudt inden for det fælles marked for kul og stål

DEN HØJE MYNDIGHED HAR under henvisning til traktatens artikel 60 og artikel 63, stk. 2, og ud fra følgende betragtninger: ud fra følgende betragtninger: Forbudet mod forskelsbehandling indebærer, at virksomhederne anvender de i deres prislister fastsatte betingelser ensartet og uden favorisering eller forfordeling, og at dette princip ikke må omgås ved, at der indrømmes unormale betalingsfrister uden tilsvarende modydelse; undtagelsen fra dette princip, nemlig den mulighed at bringe et tilbud på linje med en konkurrents prisliste, må ikke føre til, at et sådant tilbud afgives under den frankopris, der følger af den prisliste, som tilbuddet er bragt på linje med; indbefatning i prisen af skatte- og afgiftsbeløb, som transaktionen er fritaget for, udgør anvendelse af ugunstigere betingelser fra sælgerens side i forhold til en tilsvarende transaktion, der faktisk er pålagt afgift; det er uforeneligt med Fællesskabets enhed, at der over for købere, hvis situation kan sammenlignes, anvendes ulige betingelser, ud over differentieringer i forbindelse med værdier eller mængder, som køber selv har aftalt med sælger; med henblik på virkeliggørelsen af det fælles marked kræves det, at forbudet mod forskelsbehandling omfatter både varernes videresalg i uændret stand og salg fra producent; og efter høring af Det rådgivende Udvalg og Rådet, VEDTAGET FØLGENDE BESLUTNING:

Artikel 1

▼M2

1. Denne beslutning finder anvendelse på forretninger, virksomheder i Fællesskabet afslutter indenfor det fælles marked om levering af de i bliag (SIC! bilag) I i traktaten nævnte varer, med undtagelse af skrot.

2. I det omfang, virksomheder i Fællesskabet afsætter sådanne varer inden for det fælles marked gennem salgsorganisationer, omfatter virksomhedernes forpligtelser i henhold til denne beslutning også disse salgsorganisationers forretninger.

Salgsorganisationer i henseende til denne beslutning er:

— organisationer for fælles salg (artikel 65, stk. (2) i traktaten) som flere produktionsvirksomheder har sluttet sig sammen i,

— distributionsvirksomheder, der i deres forretningsførelse er afhængige af en produktionsvirksomhed og til stadighed har til opgave at forhandle samtlige varer eller enkelte varer for denne produktionsvirksomhed, og hvis salgsvirksomhed i det væsentlige består i forhandling af den pågældende produktionsvirksomheds varer.

▼M4

— distributionsvirksomheder, som direkte eller indirekte kontrolleres af en produktionsvirksomhed efter beslutning nr. 24/54 i de tilfælde, hvor de foretager »direkte salg« af produkter fremstillet af den pågældende produktionsvirksomhed. Ved salgskontrakter afsluttet mellem på den ene side produktionsvirksomheden og distributionsvirksomheden og på den anden side distributionsvirksomheden og køber er der tale om »direkte salg«, når leveringen af varen foregår direkte fra produktionsvirksomheden til distributionsvirksomhedens kunde eller i henhold til kundens instruktioner.

▼M3

Artikel 2

1. En sælgers anvendelse på det fælles marked af ulige betingelser (artikel 4) på sammenlignelige transaktioner (artikel 3) udgør en fremgangsmåde som er forbudt i henhold til artikel 60 stk. (1) i traktaten.

2. Det foregående stykke er ikke til hinder for anvendelsen af bestemmelserne i artikel 60, stk. 2, litra b) i traktaten og de beslutninger, som er truffet til udførelse heraf.

Artikel 3

1. Følgende transaktioner er sammenlignelige i henhold til artikel 60. stk. (1):

Transaktioner, som a) er afsluttet med købere, — der står i indbyrdes konkurrence, — eller som fremstiller ens eller ensartede varer, — eller som opfylder samme handelsmæssige funktioner, b) vedrører ens eller ensartede varer, c) og hvis andre væsentlige handelsmæssige kendetegn ikke adskiller sig mærkbart fra hinanden.

2. Transaktioner, mellem hvis indgåelse der er sket en varig ændring af sælgerens priser eller salgsbetingelser. er ikke sammenlignelige i henhold til artikel 60, stk (1).

Artikel 4

1. Ulige betingelser i henhold til artikel 60, stk. (1) i traktaten foreligger ikke, såfremt en sælger på sammenlignelige transaktioner anvender forskellige betingelser som på passende måde tager hensyn til forskelle i ydelserne eller i afviklingen af transaktionerne.

2. Der foreligger anvendelse af ulige betingelser, såfremt en sælger uden prisforhøjelse yder gunstigere betalingsfrister end dem, han i almindelighed anvender på sammenlignelige transaktioner.

Artikel 5

De virksomheder, som gør gældende, at transaktioner ikke er sammenlignelige (artikel 3), eller at betingelser ikke er ulige (artikel 4), er forpligtede til på Kommissionens anmodning at forelægge de omstændigheder og kendsgerninger, som er egnede til at godtgøre dette.

Artikel 6

1. Såfremt en sælger i henhold til artikel 60, stk. (2), litra b) i traktaten bringer sit tilbud på linje med en konkurrents prisliste eller, såfremt forpligtelsen til offentliggørelse af priserne er bortfaldet eller begrænset, med en konkurrents faktisk anvendte priser og salgsbetingelser, anses det som en i henhold til traktatens artikel 60, stk. (1) forbudt fremgangsmåde, når denne sælger anvender betingelser, der sikrer køberen på bestemmelsesstedet en effektiv frankopris, som ligger lavere end den pris, hvortil køberen ville kunne opnå varen hos konkurrenten.

2. Ved udregningen af frankoprisen må der ud over til priserne og betingelserne tages hensyn til transportomkostninger, forhøjelser eller afgifter, som køberen skal afholde, med fradrag af rabatter og bonus, som han har ret til.

3. Når en sælger i henhold til artikel 60, stk. 2, litra b), sidste afsnit i traktaten bringer sit tilbud på linje med betingelser, der er opstillet af en virksomhed uden for Fællesskabet, finder bestemmelserne i første og andet stykke i denne artikel anvendelse.

4. Virksomheder, som gør gældende, at de i henhold til artikel 60, stk. (2), litra b) har bragt deres tilbud på linje med en lavere frankopris beregnet af en konkurrent på det fælles marked eller af en virksomhed uden for Fællesskabet, er forpligtede til på Kommissionens anmodning at bevise, at betingelserne for tilpasning forelå, og at de ved beregningen af tilpasningsprisen har overholdt bestemmelserne i stk. 1 til 3 i denne artikel.

En forudsætning for tilpasning i henhold til artikel 60, stk. 2, litra b), sidste afsnit, er, at den har været betinget af effektiv konkurrence fra en virksomhed uden for Fællesskabet.

►M3 ◄

Artikel 7

▼B

Det betragtes som en i henhold til traktatens artikel 60, stk. 1, forbudt fremgangsmåde, når det beløb for skatter og afgifter, med hensyn til hvilket sælgeren er berettiget til fritagelse eller refusion, indbefattes i den pris, der afkræves køberen.

▼M3

Artikel 8

▼M2

Det anses som en i henhold til traktatens artikel 60, stk. (1), forbudt fremgangsmåde, når en virksomhed sælger de i bilag I betegnede varer, med undtagelse af skrot, gennem sine salgsorganisationer (artikel 1, stk. 2) til priser og på betingelser, der ikke er i overensstemmelse med dens egne priser og salgsbetingelser.

▼M3

Artikel 9

▼M2

1. Virksomhederne og deres salgsorganisationer skal forpligte mellemmænd, der afsætter de i bilag I betegnede varer, med undtagelse af skrot,

— i virksomhedernes og deres salgsorganisationers navn og for disses regning (for eksempel funktionærer, agenter og repræsentanter) — eller

— i eget navn, men for virksomhedernes eller deres salgsorganisationers regning (for eksempel kommissionærer og konsignatarer),

1. til i forbindelse med de af dem afsluttede forretninger at anvende virksomhedernes eller deres salgsorganisationers ►M3 prislister ◄ eller priser og salgsbetingelser og at overholde bestemmelserne i ►M3 artikel 2 — 7 ◄ i denne beslutning.

2. Virksomhederne hæfter for de overtrædelser af de ovenfor nævnte forpligtelser, som begås af disse mellemmænd.

3. Virksomhederne og deres salgsorganisationer er forpligtet til på forlangende at give ►M3 Kommissionen ◄ oplysninger om de i stk. 1 nævnte mellemmænds forretningsvirksomhed samt til at give den adgang til alle for bedømmelsen af forretningerne væsentlige oplysninger.

▼M3

Artikel 10

▼M2

Virksomhederne og deres salgsorganisationer skal udforme deres salgsbetingelser således. at deres købere (handlende) er forpligtet til ved videresalg af deres varer i uændret stand at overholde bestemmelserne i ►M3 artikel 2 — 7 ◄ i denne beslutning. Dette gælder ikke for stål til videresalg fra lager og for kul til videresalg gennem detailhandler.